Kevin Peter Hall
Kevin Peter Hall (9. maj 1955 – 10. april 1991) bio je američki glumac, najpoznatiji po ulozi Predatora u prva dva filma iz istoimene filmske serije, odnosno kao bigfoot Harry u TV-seriji Harry and the Hendersons. Hall, koji se u mladosti bio bavio košarkom, se isticao neuobičajenom visinom od 218 cm, a zbog koje je često dobivao uloge čudovišta u horor i SF-filmovima. Pred kraj života je imao povremenu ulogu u TV-seriji 227, gdje je upoznao glumicu Alainu Reed, sa kojom će se vjenčati i kao lik u seriji i u stvarnom životu. Tokom snimanja serije Harry and the Hendersons, Hall je objavio kako se tokom transfuzije krvi zarazio HIV-om. Umro je od upale pluća,izazvane HIV-om.